உத்தராடம் (பஞ்சாங்கம்)
'''உத்தராடம்''' என்பது [[இந்தியா|இந்திய]] [[வானியல்|வானியலிலும்]] சோதிடத்திலும் [[இராசிச் சக்கரம்|இராசிச் சக்கரத்தில்]] சொல்லப்படுகின்ற இருபத்தேழு [[நட்சத்திரம் (பஞ்சாங்கம்)|நட்சத்திரக்]] கோணப் பிரிவுகளுள் 21 ஆவது பிரிவு ஆகும். இந்தியப் [[பஞ்சாங்கம்|பஞ்சாங்க]] முறையில் சந்திரன் புவியைச் சுற்றி வரும்போது உத்தராட நட்சத்திரக் கோணப் பிரிவுக்குள் இருக்கும் காலம் உத்தராட நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய &quot;பிறந்த நட்சத்திரம்&quot; அல்லது &quot;ஜன்ம நட்சத்திரம்&quot; உத்தராடம் ஆகும்.
 
 ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், இருபத்தோராவது நட்சத்திரமாகிய உத்தராடம் 266° 40'க்கும் 280° 00'க்கும் இடையில் அமைந்துள்ளது.&lt;ref&gt;Raman, B. V., 1992. பக். 40.&lt;/ref&gt; இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் உத்தராட நட்சத்திரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன.  இந்த நட்சத்திரத்தின் முதலாம் பாதம் [[தனு (இராசி)|தனு]] இராசியிலும் மற்ற மூன்று பாதங்களும் மகர ராசியிலும் அமைந்துள்ளன.
 
 ==பெயரும் அடையாளக் குறியீடும்==
 [[Image:Sagittarius constellation map.png|thumb|300px|தனு விண்மீன் கூட்டம்]]
 இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான [[விண்மீன்]]கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி உத்தராட நட்சத்திரப் பிரிவின் பெயர் அப்பிரிவுக்குள் காணப்படும் தனு விண்மீன் கூட்டத்தில் காணப்படும் இரண்டு நட்சத்திரங்களைக் கொண்ட உத்தராடத்தின் ([[சீட்டா சாகிட்டேரீ|ζ]] மற்றும் [[சிக்மா சாகிட்டேரீ|σ]] [[தனு (விண்மீன் கூட்டம்)|சாகிட்டேரீ]]) பெயரைத் தழுவியது. உத்தராடத்தின் [[சமசுக்கிருதம்|சமசுக்கிருதப்]] பெயரான ''உத்தர ஆஷாட'' ''(Uttara Ashadha)'' என்பது &quot;பிந்திய வெற்றி&quot; என்னும் பொருள் கொண்டது. இதன் அடையாளக் குறியீடு &quot;யானைத் தந்த&quot;மும் &quot;கட்டில் பலகை&quot;களும் ஆகும்.
 
 ==சோதிடத்தில் உத்தராடம்==
 ===இயல்புகள்===
 இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. உத்தராட நட்சத்திரத்துக்குரிய மேற்படி இயல்புகள் பின்வருமாறு:&lt;ref&gt;வெங்கடேச ஐயர், இ., 2012. பக். 24.&lt;/ref&gt;&lt;ref&gt;Harness, Dennis M., Masco, Maire M., [http://www.astrologykansascity.com/images/Dennis%20Article%20for%20Website%20NakshatrasDraftTwo.pdf ''The Nakshatras of Vedic Astrology: Ancient &amp; Contemporary Usage''] {{Webarchive|url=https://web.archive.org/web/20120526231531/http://www.astrologykansascity.com/images/Dennis%20Article%20for%20Website%20NakshatrasDraftTwo.pdf |date=2012-05-26 }}.&lt;/ref&gt;
 
 {| class=&quot;wikitable&quot;
 |-
 |'''கோள்'''||சூரியன்
 |-
 |'''தேவதை'''|| பத்து விசுவதேவர்கள்
 |-
 |'''தன்மை'''|| நிலைத்த
 |-
 |'''சாதி'''||வைசிய சாதி
 |-
 |'''கோத்திரம்'''||புலகர்
 |-
 |'''பால்'''||பெண்
 |-
 |'''குணம்'''||மனித குணம்
 |-
 |'''இயற்கை மூலம்'''||வாயு
 |-
 
 |'''விலங்கு'''||ஆண் கீரி
 |-
 |'''பறவை'''||கரிக்குருவி 
 |-
 |'''மரம்''' || பலா மரம்
 
 |'''நாடி'''||பிங்கலை
 |}
 
 ==குறிப்புக்கள்==
 {{reflist}}
 
 ==உசாத்துணைகள்==
 * Raman, B. V., A Manual of Hindu Astrology, Raman Publications, Bangalore, 1992 (16th Edition).
 * வெங்கடேச ஐயர், இ., இரகுநாத ஐயர், வெ., ''கரவருட வாக்கிய பஞ்சாங்கம்'', சோதிடப் பிரகாச யந்திரசாலை, 2012.
 * Harness, Dennis M., Masco, Maire M., [http://www.astrologykansascity.com/images/Dennis%20Article%20for%20Website%20NakshatrasDraftTwo.pdf ''The Nakshatras of Vedic Astrology: Ancient &amp; Contemporary Usage''] {{Webarchive|url=https://web.archive.org/web/20120526231531/http://www.astrologykansascity.com/images/Dennis%20Article%20for%20Website%20NakshatrasDraftTwo.pdf |date=2012-05-26 }}.
 
 ==இவற்றையும் பார்க்கவும்==
 * [[நட்சத்திரம் (பஞ்சாங்கம்)|நட்சத்திரம்]]
 * [[இராசி]]
 
 ==வெளியிணைப்புக்கள்==
 * [http://www.astrojyoti.com/uttaraphalguni.htm astrojyoti.com - Uttara Shadha Nakshatra]
 
 {{பஞ்சாங்கம்}}